Αποτίμηση και ανασχεδιασμός υφισταμένου κτιρίου Ο/Σ με ελαστικές και ανελαστικές μεθόδους με βάση τον Κανονισμό Επεμβάσεων ΚΑΝ.ΕΠΕ. 2012:
Creators: name: Χριστοδούλου, Κωνσταντίνος Δημητρίου
Publisher: name: Aristotle University of Thessaloniki
Year: 2012
Subjects: Αποτίμηση - Ανασχεδιασμός
Ανελαστικές
ΚΑΝ.ΕΠΕ. 2012
Evaluation - Redesign
Inelastic
KAN.EPE. 2012

description: To βασικό αντικείμενο της παρούσας διπλωματικής εργασίας είναι η αποτίμηση και ο ανασχεδιασμός ενός υφισταμένου κτιρίου από οπλισμένο σκυρόδεμα, και συγκεκριμένα της κεντρικής πτέρυγας του Περιπτέρου 6 της Διεθνούς Έκθεσης Θεσσαλονίκης, διά της εφαρμογής της Ανελαστικής Στατικής μεθόδου ανάλυσης, σύμφωνα με τις αντίστοιχες σχετικές διατάξεις του ΚΑΝ.ΕΠΕ. (2012). Το υπό μελέτη δόμημα διαθέτει αμιγώς πλαισιακό φέρων οργανισμό και αποτελείται από υπόγειο, ισόγειο και όροφο. Η στατική του μελέτη δεν βρέθηκε. Εικάζεται ότι μελετήθηκε το 1953 και άρχισε να κατασκευάζεται το 1954. Ως εκ τούτου, η μελέτη του είναι αρκετά προγενέστερη της θέσπισης του πρώτου ελληνικού Αντισεισμικού Κανονισμού (1959) και εύλογα αναμένεται να μην έχει ληφθεί πρόνοια έναντι σεισμικών δράσεων. Αρχικά, γίνεται μία αναλυτική περιγραφή του κτιρίου και παρουσιάζονται όλα τα διαθέσιμα στοιχεία αναφορικά με την γεωμετρία, την ποιότητα δόμησης και την παθολογία του. Εν συνεχεία, παρουσιάζονται οι βασικές αρχές αποτίμησης και ανασχεδιασμού σύμφωνα με τον ΚΑΝ.ΕΠΕ., και αναλύεται η γενικότερη φιλοσοφία σχεδιασμού με βάση την επιτελεστικότητα (Performance Based - Design). Πιο ειδικά, γίνεται αναφορά στο είδος και τις μεθόδους συλλογής στοιχείων για ένα υφιστάμενο δόμημα, στις ‘’Στάθμες Αξιοπιστίας Δεδομένων’’ (Σ.Α.Δ.), στην διάκριση των δομικών στοιχείων σε κύρια και δευτερεύοντα, στην βασική ανίσωση ασφαλείας, καθώς και στις δράσεις, τις αντιστάσεις και τους αντίστοιχους συντελεστές ασφαλείας αυτών. Επίσης, παρατίθενται οι στρατηγικές και οι τύποι δομητικών επεμβάσεων με τα αντίστοιχα κριτήρια επιλογής. Ακολούθως, γίνεται εκτενής παρουσίαση της Ανελαστικής Στατικής μεθόδου ανάλυσης, όπως αυτή ορίζεται στα πλαίσια του ΚΑΝ.ΕΠΕ., και παρουσιάζεται το υπολογιστικό προσομοίωμα της υφισταμένης κατασκευής, που χρησιμοποιήθηκε κατά τις αναλύσεις στο λογισμικό SAP2000. Παράλληλα δίνεται ιδιαίτερη έμφαση στην προσομοίωση της ανελαστικής συμπεριφοράς των κρισίμων διατομών των δομικών στοιχείων. Κατόπιν, πραγματοποιείται η αποτίμηση του υφισταμένου κτιρίου για στάθμη επιτελεστικότητας Β1, ήτοι ‘’Προστασία Ζωής’’ έναντι σεισμικής δράσης σχεδιασμού με μέγιστη πιθανότητα υπέρβασης 10% εντός του συμβατικού χρόνου ζωής του έργου των 50 ετών, ή, ισοδύναμα, με μέση περίοδο επαναφοράς 475 χρόνια. Στην συνέχεια, βάσει των προκύπτοντων αποτελεσμάτων κατά την αποτίμηση, προτείνεται το τελικό μοντέλο ενίσχυσης για το υφιστάμενο κτίριο και πραγματοποιείται επανέλεγχος του ανασχεδιασμένου, πλέον, κτιρίου, ώστε να καταδειχθεί ο βαθμός αποτελεσματικότητας της ενίσχυσης. Τέλος, εκτίθενται ορισμένα ουσιώδη συμπεράσματα, όπως αυτά προέκυψαν καθ’ όλη την διάρκεια εκπόνησης της παρούσας εργασίας, τα οποία αφορούν τόσο τα αποτελέσματα της αποτίμησης και του ανασχεδιασμού όσο και την Ανελαστική Στατική μέθοδο, η οποία και εφαρμόσθηκε κατά τις αναλύσεις.
description: The main objective of the present dissertation is the assessment and rehabilitation of an existing reinforce concrete building, specifically the central ward of Pavilion 6 of the International Exhibition Centre of Thessaloniki, applying non-linear static (pushover) analysis, as defined in the latest draft of the Greek Code for the Seismic Assessment and Rehabilitation of Buildings (KAN.EPE. 2012). The envisaged building consists of moment frames and comprises a basement, a ground floor and a storey. The initial structural design was not found. It is considered that the structure was designed in 1953 and started being constructed in 1954. Hence, the design was elaborated many years before the first Greek Seismic Code was put into force and is highly considered that no seismic design was taken in mind. Firstly, a detailed description of the building takes place and all the available information as far as geometry, structural quality and pathology are concerned, are presented. Thereafter, the general concept of the Code, which adopts the Performance Based Design, and the main principles of assessment and rehabilitation are presented. In particular, information needed for systematic assessment and rehabilitation of concrete buildings, general analysis and design assumptions and requirements, modeling and analysis procedures, acceptance criteria and rehabilitation measures for each component are mentioned. Afterwards, a detailed presentation of non-linear static (pushover) analysis, according to the Greek Structural Intervention Code (KAN.EPE.), takes place, while the structural analysis model is being presented. Alongside, particular emphasis is being given as far as inelastic behavior modeling is concerned. Following, the assessment of the existing building is being performed, corresponding to performance level ‘’Life Safety’’, for earthquake hazard level which has a probability of exceedance 10% in 50 years, or, equivalently, an average restoration period 475 years. Thereafter, taking in mind the assessment results, a final strengthening model is proposed, and the redesigned structure is rechecked, in order to estimate the strengthening effectiveness level. Finally, certain general conclusions are cited, concerning the assessment and rehabilitation procedure, but also the non-linear static (pushover) analysis.